armvectores/hy_wikipedia_2023 huggingface dataset:
Ձալիսի (Մծխեթի շրջան)

Ձալիսի (վրաց.՝ ძალისი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 590 մետր բարձրության վրա։ Շրջկենտրոն Մցխեթից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2104 մարդ։


== Ծանոթագրություններ ==
Լուի II Բուրբոն Կոնդե

Կոնդե (Conde), Լուի II Բուրբոն (սեպտեմբերի 8, 1621(1621-09-08)[…], Փարիզ - դեկտեմբերի 11, 1686(1686-12-11)[…], Ֆոնտենբլո), ֆրանսիական զորավար։ Երեսնամյա պատերազմի (տես Երեսնամյա պատերազմ 1618—1648) ժամանակ Կոնդեի տարած հաղթանակները (1643 թվականին՝ Ռոկրուայի, 1645 թվականին՝ Նյորդլինգենի, 1648 թվականին Լանսեի մոտ) արագացրին Ֆրանսիայի համար նպաստավոր Վեստֆալյան հաշտության (տես Վեստֆալյան հաշտություն 1648) կնքումը։ Ֆրոնդայի ակտիվ գործիչներից էր։ 


== Ծանոթագրություններ ==
Փոքրիկ զինվորը (ֆիլմ)

Փոքրիկ զինվորը (ֆր.՝ Le Petit Soldat), ֆրանսիացի ռեժիսոր Ժան Լյուկ Գոդարի ֆիլմը։ Նկարահանվել է 1960 թվականին, սակայն մինչև 1963 թվականը ցուցադրությունն արգելված է եղել իրատեսական բռնության տեսարանների առկայության պատճառով։


== Սյուժե ==
Գործողությունները տեղի են ունենում Ժնևում՝ Ալժիրյան պատերազմի ֆոնին։ Գլխավոր հերոսը լրագրող Բրունո Ֆորեսթյեն է, որը ներքաշված է անտեսանելի պատերազմի տարբեր, գաղտնի կազմակերպությունների մեջ։ Նրան ստիպել են սպանել Պալիվոդի ֆրանսիացի ապստամբներից մեկին։ Բրունոն սկզբում հրաժարվում է, բայց գտնվելով գաղտնի ծառայությունների ազդեցության ներքո, նա սպանում է իր զոհին։


== Դերերում ==


== Նկարահանող խումբ ==
Սցենարի հեղինակ - Ժան Լյուկ Գոդար
Ռեժիսոր - Ժան Լյուկ Գոդար
Օպերատոր - Ռաուլ Կուտար
Կոմպոզիտոր - Մորիս Լերուա


== Ծանոթագրություններ ==


== Արտաքին հղումներ ==
Կվանճիանարի

Կվանճիանարի (վրաց.՝ კვანჭიანარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 119 մարդ։


== Ծանոթագրություններ ==
Բանյակավալլո

Բանյակավալլո (իտալերեն՝ Bagnacavallo), քաղաք Իտալիայում՝ Էմիլիա Ռոմանիա մարզի Ռավեննա գավառում։
Բնակչությունը՝ 16 169 մարդ (2004), խտությունը՝ 204 մարդ/կմ²։ Զբաղեցնում է 79 կմ²։ Փոստային ինդեքս՝ 48012, հեռախոսային կոդ՝ 00545։
Քաղաքի հովանավոր սուրբը Միքայել հրեշտակապետն է։ Քաղաքի տոնը նշվում է սեպտեմբերի 29-ին։


== Արտաքին հղումներ ==
Պաշտոնական կայք (իտալ.)
Ստեփան Մկրտիչ

Մկրտչյան Ստեպան (1873, Բուրսա, Հյուդավենդիգար, Օսմանյան կայսրություն - 1915), հայ բժիշկ։


== Կենսագրություն ==
Ծնվել է 1873 թվականին, Բրուսա նահանգի Բրուսա քաղաքում։ 1895 թվականին ավարտել է Կոստանդնուպոլ­սի Օսմանյան դեղագործական վարժարանը։ Բրուսայում ունեցել է սեփական դեղատուն։ Դասավանդել է Բրուսայի համալսարանի կեն­սա­բա­նու­թյան ֆակուլտետում։ Եղել է Փարիզի քիմիկոսների միության անդամ։ 1915 թվականին ձերբակալվել է և Դեյր-էլ-Զորի անապատներն աքսորվել։ Մահացել է 1915 թվականին, Դեյր-էլ-Զորում՝ 42 տարեկանում։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Քրիստոֆեր Հանսթեն

Քրիստոֆեր Հանսթեն (նորվ.՝ Christopher Hansteen, սեպտեմբերի 26, 1784(1784-09-26), Քրիստիանիա, Նորվեգիա և Օսլո, Դանիա-Նորվեգական ունիա - ապրիլի 11, 1873(1873-04-11), Քրիստիանիա, Նորվեգիա և Օսլո, Նորվեգիա), նորվեգացի աստղագետ, ֆիզիկոս և գեոֆիզիկ, Պետերբուրգի գիտությունների ակադեմիայի պատվավոր անդամ (1830)։


== Կենսագրություն ==
Ավարտել է Կոպենհագենի համալսարանը, որտեղ սկզբում սովորում էր իրավաբանություն, սակայն ավելի ուշ տարվում է մաթեմատիկայով և ֆիզիկայով։
Ուսումնասիրել է երկրագնդի ձգողականությունը, հայտնագործել է Երկրի մագնիսական դաշտի հորիզոնական լարվածությունը կազմող օրական փոփոխականները։
Հետազոտությունների ընթացքում մագնիսաչափական չափումներ է անցկացրել Նորվեգիայում և Ֆինլանդիայում, իսկ 1828—1830 թվականներին Գ. Ա. Էրմանի հետ ճանապարհորդություն է կատարել Արևմտյան Սիբիրում, որտեղ հաշվարկել էր գտնել Երկրի երկրորդ մագնիսական բևեռը։ Գիտական հեռարշավի արդյունքները հրապարակվում են 1854 թվականին, իսկ գլխավոր աշխատությունը լույս է տեսնում 1863 թվականին։ Ռուսաստանից վերադառնալուց անմիջապես հետո 1833 թվականին Քրիստիանայում կառուցում է աստղագիտական դիտարան, իսկ 1838 թվականին՝ մագնիսական, իսկ Հանսթենը լինում է երկուսի տնօրենն էլ։
1835-38 թվականներին լույս է ընծայում երկրաչափության և մեխանիկայի դասագրքեր։ Տարբեր գիտական ամսագրերում հրատարակել է աշխատանքներ։
1861 թվականից այլևս ակտիվ գործունենություն չի ծավալել։


== Պարգևներ ==
Կոմանդոր (1847), Սուրբ Օլավի միաբանության մեծ խաչի ասպետ (1855)
Դանեբրոգ միաբանության մեծ խաչի ասպետ,
Բևեռային աստղի միաբանության մեծ խաչի ասպետ։Նրա պատվին են անվանակոչված Լուսնի վրա խառնարան և Օսլոյի համալսարանի Բլինդերն տարածքում փողոց։


== Ծանոթագրություններ ==


== Գրականություն ==
Колчинский И.Г.,Корсунь А.А.,Родригес М.Г. Астрономы.Биографический  справочник. — Киев: Наукова  думка, 1977.


== Արտաքին հղումներ ==
Քրիստոֆեր Հանսթեն մասին Ռուսաստանի գիտությունների ակադեմիայի կայքում 
Քրիստոֆեր Հանսթեն (նորվ.)
Միանցքանիներ

Միանցքանիներ (Monotremata), կլոակավորներ, ձվածիններ, կաթնասունների կարգ, ընդգրկում է 2 ընտանիք՝ եքիդնաներ և բադակտուցներ, 5 տեսակ։ Կաթնասունների մեջ միակ ձվածին խումբն է։ Ձվերը հարուստ են սննդանյութերով և պատված ամուր (եղջերացած) թաղանթով։ Կառուցվածքի բազմաթիվ գծերով նման են սողուններին, ազդրոսկրերը թիակների հետ ձուլված չեն, աղիքները և միզասեռական ծոցը բացվում են կլոակայի մեջ։ Մարմնի ջերմաստիճանը համեմատաբար ցածր է (26-35 °C), խիստ տատանվող։ Կաթնագեղձերը պարզ են, խողովակային կառուցվածքով։ Հասուն անհատներն ատամներ չունեն։ Տարածված են Ավստրալիայում, Տասմանիայում, Նոր Գվինեայում։
Բեզիմյանկա (Բերյոզովկայի վտակ)

Անվան այլ կիրառումների համար տե՛ս՝ Բեզիմյանկա (այլ կիրառումներ)Բեզիմյանկա (ռուս.՝ Безымянка), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Բերյոզովկա գետի ձախ ափին՝ 2,5 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծովի ավազան, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000712102000002605
Հիդրոլոգիական ուսումնասիրությունների կոդը - 102000260
Ավազանի կոդը - 02.02.00.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռինխնախ

Բյոբրախ  (գերմ.՝ Rinchnach), կոմունա Գերմանիայում՝ Բավարիա երկրամասում՝ Ռեգենի շրջանում։ 
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 3210 մարդ (դեկտեմբերի 31, 2010) ։ Զբաղեցնում է 40,20 կմ² մակերես։ Պաշտոնական կոդ՝ 09 1 86 122։


== Ծանոթագրություններ ==


== Արտաքին հղումներ ==
Պաշտոնական կայք
Կասուգաի

Կասուգաի (ճապ. 春日井市 Կասուգաի-սի) Ճապոնիայի հատուկ քաղաք, գտնվում է Այչի պրեֆեկտուրայի հյուսիսային մասում՝ Սակաի գետի արևելյան ափին։ Այն հիմնադրվել է 1943 թվականի հունիսի 1-ին՝ Կատիգավա բնակավայրի և Հիգասիկասուգայի գավառի Թորիմացու, Սինոգի և Տակակի գյուղերը միավորելով։ Այժմ քաղաքը արտադրական, էլեկտրական և անտառային արդյունաբերությունների կենտրոնն է։ Այն խաղում է Նագոյայի քնած տարածքներից մեկի դերը։
Քաղաքի տարածքը 92,71 կմ² է, բնակչությունը՝ 308.217 մարդ (2014 թվականի հունիսի 1), բնակչության խտությունը 3324.53 մարդ/կմ² է։


== Դրոշ ==
Քաղաքի դրոշը գեղարվեստական կերպով ցույց է տալիս իր անվան իմաստը։ Ըստ բառացի թարգմանության ՝ «Կասուգայ» նշանակում է «գարնանային լույսի աղբյուր (արև)»։ Հետևաբար, դրոշը պատկերում է սակուրան որպես գարնան խորհրդանիշ։ Եվ ծաղկի մեջ կա ջրհոր, որի մեջ արտացոլված է արևը (ներսից սպիտակ շրջանակով կարմիր ուղղանկյուն)։


== Բնակչություն ==
Ճապոնիայի մարդահամարի տվյալներով Կասուգայի բնակչությունը արագորեն աճել է վերջին 70 տարիների ընթացքում։


== Կրթություն ==
Կասուգայը ունի Տյուբուի համալսարանը (ճապ. 中部 大学) և Մեյձյոյի համալսարանի ագրարային համալսարանը (ճապ. 名城 大学 農 学部 附属 農場):


== Տեսարժան վայրեր ==
Քաղաքի գեղատեսիլ անկյուններից մեկը Օտյայի պարկն է (ճապ. 落合公園): Սակուրայի ծաղկման ժամանակ այգին դառնում է հանդիպումների և հանգստի աշխույժ կենտրոն։


== Քույր քաղաքներ ==
 Կելոունա, Բրիտանական Կոլումբիա, Կանադա


== Տես նաև ==
Ճապոնիայի քաղաքների ցանկ


== Ծանոթագրություններ ==


== Հղումներ ==
Официальный сайт (ճապոներեն)
Сайт университета Тюбу (ճապոներեն)
Сайт университета Мэйдзё(ճապոներեն)(անգլ.)
Բերեժնոե (գյուղ, Գայսինի շրջան)

Անվան այլ կիրառումների համար տե՛ս՝ ԲերեժնոեԲերեժնոե (ուկրաիներեն՝ Бережне), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1920 թվականին։
2001 թվականի տվյալներով Բերեժնոե գյուղում բնակվում էր 63 մարդ։ Բնակավայրը զբաղեցնում է 0,102 կմ² տարածք։ Բնակչության խտությունը կազմում էր 617,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խելահեղ ինքնաթիռը

Խելահեղ ինքնաթիռը (անգլ.՝ Plane Crazy), Ուոլթ Դիսնեյ ընկերության մուլտֆիլմը, որը թողարկվել է 1928 թվականին և որտեղ առաջին անգամ հայտնվել է Միկի Մաուս անունով կերպարը։
Մուլտֆիլմի ռեժիսորներն են Ուոլթ Դիսնեյը և Աբ Այվերկսը։ Վերջինս նաև ֆիլմ անիմատորն է, որի արտադրության վրա ծախսել է 6 շաբաթ (օգնականներ Հյու Խարմանի և Ռուդոլֆ Այզինգի հետ համագործակցությամբ)։ Առաջին անգամ մուլտֆիլմը թողարկվել է 1928 թվականի մայիսի 15-ին` առանց ձայնի և «Միկի Մաուսը խելահեղ ինքնաթիռի մեջ» անվանումով (անգլ.՝ Mickey Mouse In Plane Crazy), սակայն նույն թվականի դեկտեմբերին կոմպոզիտոր Կարլ Ստոլինգը մուլտֆիլմի համար սաունթրեք է գրել, իսկ արդեն 1930 թվականին Ուոլթ Դիսնեյը լիցենզավորել է մուլֆիլմը ներկայիս անվանումով։


== Սյուժե ==
Միկի Մաուսը կառուցում է իր ինքնաթիռը և խնդրում է Մինիին ընկերակցել իրեն առաջին թռիչքին, երբ վերջինս նրան հաջողության պայտ է տալիս։ Սակայն նրանց ճամփորդությունը վերածվում է անհավանական ու չափազանցված իրավիճակների շարքի։ Այսպես, նրանց ինքնաթիռի վրա կով է հարձակվում, և Միկին որոշ ժամանակ կորցնում է ինքնաթիռի վերահսկողությունը։ Վերահսկողությունը վերականգնելուց հետո նա Միննիին համբուրելու մի քանի փորձ է անում։ Երբ վերջինս հրաժարվում է, Միկին այնպես է անում, որ նա ընկնի ինքնաթիռից, սակայն նրան բռնում է թռչելիս և համբուրելու մի քանի փորձ է անում։ Դրանից հետո Մինին թռչում է ինքնաթիռից իր տաբատն օգտագործում է որպես պարաշյուտ։ Տարվելով այդ գործողությամբ` Միկին նորից է կորցնում ինքնաթիռի ղեկավարումը և դիպչում է ծառին։ Երբ Մինին վայրէջք է կատարում, Միկին ծաղրում է նրան, ինչից վերջինս կատաղում է։ Միկին նետում է պայտը, սակայն վերջինս բումերանգի նման վերադառնում է նրա մոտ։


== Վերաթողարկում DVD ձևաչափով ==
Մուլտֆիլմը DVD ձևաչափով երկու անգամ վերաթողարկվել է Walt Disney Treasures հավաքածուների մեջ։
Այս մուլտֆիլմը ներառվել է նաև «Վիլիի շոգենավը» թողարկման մեջ։


== Ստեղծման պատմություն ==
Միկի Մաուսի կերպարով առաջին` «Խելահեղ ինքնաթիռը» մուլտֆիլմն ստեղծվել է Չարլզ Լինդբերգի թռիչքների ազդեցության տակ, երկրորդը մուլտֆիլմը եղել է «Ջայլամով արշավը»։
Երկու մուլտֆիլմներն էլ եղել են համր և վարձույթում հաջողություն չեն ունեցել։ Երրորդ` «Վիլիի շոգենավը» մուլտֆիլմը հնչյունավորվել է և մեծ հաջողություն է ունեցել։ Դիսնեյը հրավիրել է կոմպոզիտոր Կարլ Ստոլինգին, և վերջինս երաժշտություն է ընտրել համր մուլտֆիլմերի համար։ Համր տարբերակները թողարկվել են 1928 թվականին, իսկ հնչյունավորված տարբերակները` 1929 թվականին։


== Պարգևներ ==
Միկի Մաուսն աստղ է ստացել Հոլիվուդի փառքի ծառուղում։


== Ծանոթագրություններ ==


== Արտաքին հղումներ ==
Plane Crazy at Mickey Mouse Follies: Black and White
«Խելահեղ ինքնաթիռը»(անգլ.) Big Cartoon DataBase կայքում
Ռոկամենա

Ռոկամենա (իտալերեն՝ Roccamena)՝ կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 1796 մարդ, բնակչության խտությունը կազմում է 54 մարդ/կմ²։ Զբաղեցնում է 33 կմ² մակերես տարածք։ Փոստային ինդեքսն է՝ 90040։ Հեռախոսային կոդը՝ +39 091։


== Ծանոթագրություններ ==
(7482) 1994 PC1

(7482) 1994 PC1, աստերոիդ ապոլոնի ընտանիքում։ Հայտնաբերվել է 1994 թվականի օգոստոսի 9-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 1,346256 ա. մ., առավելագույնը մոտենում է 0,9044 ա. մ. հեռավորության վրա և հեռանում 1,7881 ա. մ., իսկ Երկրի ուղեծրին աստերոիդը նվազագույնը մոտենում է 0,0009 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 570,55 երկրային օրվա ընթացքում, իր ուղեծրով շարժվելով միջինում 0,630976 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 33,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7482) 1994 PC1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օքսբրիջ

Օքսբրիջ (անգլ.՝ Oxbridge), Օքսֆորդի և Քեմբրիջի համալսարանները, որոնք հնագույնն են Մեծ Բրիտանիայում: Եզրը կազմվել է «Օքսֆորդի» առաջին և «Քեմբրիջի» վերջին վանկերի միացումով: Օքսբրիջը բաղկացած է քոլեջներից, որոնցից յուրաքանչյուրն ունի իր անվանումը և զինանշանը: Քոլեջները ղեկավարվում է վարպետի կողմից: Յուրաքանչյուր քոլեջ սովորելու լայն շրջանակ է բացում: Քոլեջներն ունեն մատուռ, ճաշարան, գրադարան և սենյակներ ուսանողների համար:   «Օքսբրիջ» անվանումն առաջին անգամ 1849 թվականին կիրառել է անգլիացի հումորիստ գրող Ուիլյամ Թեքերեյը իր «Pendennis» վեպում: 20-րդ դարի 50-ական թվականներին բառը լայն կիրառում է գտել անգլիացիների շրջանում: Այն սկսել են օգտագործել անգամ պաշտոնական աղբյուրներում, կրթությանը վերաբերող գրքերի հրատարակություններում:
Ունենալով երկար պատմություն` Օքսբրիջը հիմնականում հակադրվում է Կարմիր աղյուսից համալսարաններին: Դրանք Անգլիայի ամենահեղինակավոր վեց համալսարաններն են, որոնք այդ կարգավիճակը ձեռք են բերել 20-րդ դարի սկզբներին:


== Նշանակություն ==

Երկու համալսարանները ներկայացվում են մեկ եզրով, քանի որ նրանք միավորված են ընդհանուր հատկանիշներով:

Օքսֆորդի և Քեմբրիջի համալսարանները անընդհատ գործող ամենահին երկու համալսարաններն են Մեծ Բրիտանիայում: Երկուսն էլ ունեն մոտ 800-ամյա պատմություն, որի ընթացքում տարբեր ոլորտները ներկայացնող բազմաթիվ նշանավոր շրջանավարտներ են ունեցել:
Հիմնադրված լինելով գրեթե նույն ժամանակ` երկու համալսարաններն էլ ունեցել են համանման ենթակառուցվածքներ` հրատարակչություն, բուսաբանական այգի, գրադարաններ, թանգարաններ:
Օքսֆորդի և Քեմբրիջի մրցակցությունն ունի երկար պատմություն` սկսած 1209 թվականից, երբ հիմնադրվեց Քեմբրիջը, և Օքսֆորդից դժգոհ շատ գիտնականներ տեղափոխվեցին այնտեղ: Այսօր էլ այդ հակամարտությունը նշվում է Օքսֆորդ-Քեմբրիջ թիավարության մրցույթում (անգլ.՝ The Boat Race):
Երկու համալսարաններն էլ ունեն նույն կառուցվածքը, ինչի արդյունքում նրանք կարծես կոոպերատիվներ լինեն` բաղկացած մի շարք քոլեջներից:
Երկու համալսարաններն էլ ունեն առանձնահատուկ գեղեցկությամբ աչքի ընկնող հին շենքեր այնպիսի տեղանքում, որտեղ հարևանությամբ գետ է հոսում, ինչը հարմար է թիավարությամբ զբաղվելու համար:
Համալսարանները, վայելելով մեծ հեղինակություն, դեպի իրենց են գրավում մեծ թվով հավակնոտ ուսանողների, ինչի արդյունքում ընդունելության մեծ մրցակցություն է գրանցվում: Ընդունելության հայտերը ներկայացվում են առնվազն երեք ամիս առաջ, ընդ որում դիմում-հայտերը բացառում են մեկը մյուսին. դիմորդները կարող են դիմել կա'մ Օքսֆորդ, կա'մ Քեմբրիջ, բայց ոչ երկուսը միաժամանակ:


== Ծանոթագրություններ ==
Խաչի վանք

Խաչի վանք (եբրայերեն՝ מנזר המצלבה‎, վրաց.՝ ჯვრის მონასტერი, jvris monast'eri), Արևելյան ուղղափառ եկեղեցի Նայոթ թաղամասի մոտ, Երուսաղեմում, Իսրայել։ Այն գտնվում է Խաչի հովտում, Իսրայելի թանգարանի ու Քնեսեթի մոտ։


== Պատմություն ==
Վանքը կառուցվել է 11-րդ դարում, Բագրատ IV-ի թագավորության ընթացքում։ Ենթադրվում է, որ վանքի հիմքը դրվել է դեռևս չորրորդ դարում, հռոմեացի կայսր Կոստանդիանոս Ա Մեծի ժամանակաշրջանում, ով հետագայում այն հանձնել է Քարթլիի արքա Միրիան III-ին` իր թագավորության` 327 թվականին քրիստոնեություն ընդունելուց հետո։
Ըստ լեգենդի` վանքը կանգնեցվել է Ադամի գլխի թաղված տեղում, չնայած Երուսաղեմում ևս երկու վայր հավակնում են այդ վայրը լինելուն. դրանցից մեկն այն ծառի հիմքն է, որից պատրաստվել է Քրիստոսի Խաչելության խաչը։
Մեծ պարտքերի պատճառով վանքը 1685 թվականին վրացիների կողմից վաճառվել է հույներին։ Այժմ այն գտնվում է Երուսաղեմի պատրիարքարանի հույն ուղղափառ վանականների տիրապետության տակ։
Խաչակրաց արշավանքների ժամանակաշրջանի եկեղեցու մնացորդներն այսօրվա համալիրի փոքր մասն են կազում, որի հիմնական մասն այժմ վերանորոգվում ու վերակառուցվում է։ Այդ ժամանակաշրջանի կառույցներից են եկեղեցին և քարայրը, որտեղից պատուհան է բացվում դեպի այն ծառը, որից պատրաստվել է Քրիստոսի խաչելության խաչը։ Չորրորդ դարի մնացորդները ցաքուցրիվ են. դրանցից ամենակարևորը խճանկարի պատառիկն է։ Հիմնական համալրը ներառում է բնակելի հատվածներ, ինչպես նաև` թանգարան ու հուշանվերների խանութ։ Վանքի գրադարանում պահվում են հիմնականում վրացական ձեռագրեր։


== Վրացական նմուշների ոչնչացում ==

2004 թվականի հունիսին, Վրաստանի նախագահ Միխեիլ Սաակաշվիլիի` Իսրայել կատարած այցելությունից կարճ ժամանակ անց, վանքի ներսի պատին արված վրացի բանաստեղծ Շոթա Ռուսթավելու որմնանկարը վնասվել է անհայտ անձանց կողմից։ Սա Ռուսթավելու միջնադարյան միակ հստակ պատկերն էր։ Պատկերի դեմքն ու արձանագրության մի մասը ջնջվել են։ Վրաստանը պաշտոնական բողոք է հղել Իսրայելին դեպքի առթիվ։ Պատասխանելով այն հարցին, թե արդյոք հնարավոր է համարում, որ վանդալիզմն իրականացված լինի հույն ուղղափառ եկեղեցու ներկայացուցիչների կողմից, Իսրայելում Վրաստանի դեսպան Ռևազ Գաչեչիլաձեն նշել է. «Ես չգիտեմ։ Կասկածներ կան, սակայն վկայություններ` ոչ»։ Որմնանկարը վերականգնվել է իսրայելցի մասնագետների կողմից։ Նմանատիպ դեպքեր վանքում կատարվել են նաև 1970-ական և 1980-ական թվականներին։ Վրացական ձեռագրերը ծածկվել են և փոխարինվել հունականով։ Շատ տեղերում նոր ավելացրած հունական ձեռագրերի տակ պարզորոշ երևում են վրացական տառերը։


== Ծանոթագրություններ ==
Կիրխվայդախ

Կիրխվայդախ (գերմ.՝ Kirchweidach), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 2265 մարդ է (ըստ 2010 թվականի դեկտեմբերի 31-ի)։ Տարածքը 20,16 կմ² է։ Պաշտոնական կոդ՝ 09 1 71 122։


== Ծանոթագրություններ ==


== Արտաքին հղումներ ==
Պաշտոնական էջ
Սիրիայի ռազմական կոչումներ

Սիրիայի արաբական հանրապետություն զինված ուժերում սահմանված է ռազմական կոչումների կուռ համակարգ։ 
Սպաների տարբերանշանները ցամաքային զորքերում և օդուժում միանման են։ Դրանք վառ կանաչ կամ սև գույնի ուսադիրի վրա դրված ոսկեգույն աստղեր և այլ տարբերանշաններ են ցամաքային զորքերում և կապույտ ուսադիրի վրա դրված ոսկեգույն աստղեր ու այլ տարբերանշաններ՝ օդուժում։
Սպայական կոչումները ստանդարտ են։ Դրանցից բարձրագույնը՝ «մուշիրը» բանակի գեներալի համազորն է, թեպետ իրականում նշանակում է «մարշալ» կամ «գեներալ-ֆելդմարշալ»։ Վերջին կոչումը մտցված է 1986 թվականին միայն Սիրիայի զինված ուժերի գերագույն գլխավոր հրամանատարի և պաշտպանության նախարարի համար։
Ծովուժի սպաների կոչումների տարբերանշանները ոսկե շերտեր են, որոնք կրվում են համազգեստի թևքերի ստորին մասի վրա։
Սիրիական ծովուժի բարձրագույն սպան համազոր է գեներալ-լեյտենանտ կոչմանը։
Ցամաքային զորքերի և օդուժի ենթասպայական կոչումները նշված են ձիթապտղագույն կանաչ վահանով, որը կրում են թևքի ստորին մասում։ Ստորին զինծառայողների՝ զինվորների և սերժանտների կոչումները նշված են ձախ թևքի վերևին մասում կրվող թևնիշների՝ շևրոնների տեսքով։
Ստորև բերված են Սիրիայի զինված ուժերի ռազմական կոչումները՝ ըստ զորատեսակների։


== Ցամաքային զորքերի (բանակի) կոչումներ և տարբերանշաններ ==


== Սիրիայի ռազմածովային նավատորմի (ծովուժի) կոչումներ և տարբերանշաններ ==


== Սիրիայի ռազմաօդային ուժերի (օդուժի) կոչումներ և տարբերանշաններ ==


== Տես նաև ==
Կաղապար:Սիրիայի անվտանգության ուժեր
Կաղապար:Ռազմական կոչումներ ըստ երկրների
{{en:Syrian security forces}}
{{en:Military ranks by country}}


== Գրականություն ==
"Rank insignia - Army land forces". 2 August 2010. Retrieved 11 August 2012.
"Rank insignia - Naval forces". 2 August 2010. Retrieved 11 August 2012.
"Rank insignia - Air force & aviations". 2 August 2010. Retrieved 11 August 2012.


== Պատկերասրահ ==


== Ծանոթագրություններ ==


== Արտաքին հղումներ ==
Syrian Army field dress 2015-11-06.
Alnader juridisk ordbok arabiska-svenska / svenska -arabiska


== Աղբյուրներ ==
Знаки различия сирийской армии
Ալվարդ Միրզոյան

Ալվարդ Հենրիկի  Միրզոյան, (մարտի 9, 1956(1956-03-09), Երևան, Հայկական ԽՍՀ, ԽՍՀՄ), հայ քանոնահարուհի, Երևանի Կոմիտասի անվան պետական կոնսերվատորիայի պրոֆեսոր։


== Կենսագրություն ==
Ծնվել է  1956 թվականի մարտի 9-ին Երևանում։
1971 թվականին ընդունվել է Ռոմանոս Մելիքյանի անվան երաժշտական ուսումնարան։ Որտեղ քանոնահարուհուն նկատել է ժողգործիքների վարիչ Ալեքսանդր Շահբազյանը։ Շահբազյանը մշակեց քանոնի համար նոր ծրագիր ընդգրկելով ռուսական, եվրոպական, հայ դասական կոմպոզիտորների ստեղծագործությունները, Ալյաբև, Պագանինի, Սարասատե, Սեն-Սանս, Խաչատուրյան, Սաթյան և այլն։  Այս և մի շարք ստեղծագործությունների  առաջին կատարողն էլ Ալվարդ Միրզոյանն էր։ 
1973 թվականին Հանրապետական մրցույթում արժանացել է առաջին մրցանակի և ոսկե մեդալի։
1973 թվականին Վորոնեժում կայացած միջազգային մրցույթ-փառատոնում արժանացել է ոսկե մեդալի։ 
Մասնակցել է նաև Գերմանիայի Վիսբադեն քաղաքում կայացած միջազգային փառատոնին։
1970 ականներին  բազմաթիվ համերգներ ու մենահամերգներ է ունենում Հայաստանում ու նրա սահմաններից դուրս։ համամիութենական ու միջազգային մրցույթ-փառատոնների դափնեկիր Միրզոյանը համերգներով հանդես է եկել Անգլիայում, Ֆրանսիայում, Հոլանդիայում, Հունաստանում, Գերմանիայում, Բելգիայում, Սիրիայում, Իրաքում, Հորդանանում, Կիպրոսում, աֆրիկյան մի շարք երկրներում։ Խորհրդային Միության մի շարք քաղաքներում, Մոսկվայի և Սանկտ-Պետերբուրգի հանրաճանաչ բեմերում։ 
1975 թվականին Խաչատուր Ավետիսյանի հրավերով աշխատել է Թաթուլ Ալթունյանի անվան երգի և պարի պետական անսամբլում որպես մենակատար։
1978 թվականին  Խաչատուր Ավետիսյանի գլխավորությամբ Երևանի Կոմիտասի անվան պետական կոնսերվատորիայում բացվեց ժողովրդական նվագարանների բաժին, որտեղի առաջին ուսանողներից մեկը եղավ  Ալվարդ Միրզոյանը։
Կոնսերվատորիան ավարտելուց հետո ընդունվել է որպես դասախոս ու մինչ օրս դասավանդում է Երևանի Կոմիտասի անվան պետական կոնսերվատորիայում։
2005 թվականից Երևանի Կոմիտասի անվան պետական կոնսերվատորիայի պրոֆեսոր է։
Ալվարդ Միրզոյան կատարել է Խաչատուր Ավետիսյանի գրած նոր ստեղծագործությունների` կոնցերտների, սոնատների, տաղերի, բազմաթիվ պիեսների առաջնանվագը։ Հետևելով քանոնի ծաղկուն շրջանին, մի շարք կոմպոզիտորներ գրեցին նոր ստեղծագործություններ նվիրված քանոնահարուհուն, Երվանդ Երկանյան, Ծովակ Համբարձումյան, Գեղունի Չթչյան, Գևորգ Մանասյան, Ռոբերտ Աթայան և այլք։ 
Կոնսերվատորիան ավարտելուց հետո սովորել է ասպիրանտուրայում։ Մշակույթի նախարարության հատուկ հրամանով ասպիրանտուրայի տեղ է իջեցվել ու նա եղել է առաջին ասպիրանտը։
Նրա սան է եղել Ծովինար Հովհաննիսյանը։ Նրանով են ոգեշնչվել ապագա քանոնահարուհիներ։


== Ծանոթագրություններ ==


== Արտաքին հղումներ ==
«Qanun,Kanon - Paganini (Carnaval of Venetik)»։ www.youtube.com։ Վերցված է 2020-07-08 
«Kanon,Qanun - Sen Sans (Rondo Caprichchiozo)»։ www.youtube.com։ Վերցված է 2020-07-08
Քամիլ Խանլարով

Քամիլ Էլիապաս օկլի Խանլարով (ադրբ.՝ Kamil Əlabbas oğlu Xanlarov, մարտի 9, 1915(1915-03-09), Բաքու, Ռուսական կայսրություն - հունվար 1996, Բաքու, Ադրբեջան), ադրբեջանցի նկարիչ, Ադրբեջանի Հանրապետության ժողովրդական նկարիչ (1992)։


== Կենսագրություն ==
Քամիլ Խանլարովը ծնվել է 1915 թվականին Բաքու քաղաքում։ Նկարիչը սովորել է Ազիմ Ազիմզադեի անվան Ադրբեջանի ​​արվեստի պետական դպրոցում 1931-1935 թվականներին։ 1939 թվականին Քամիլ Խանլարովն ընդունվել է Նկարիչների միություն։ Նկարչի ստեղծագործական և մանկավարժական գործունեությունը բարձր է գնահատվել և 1964 թվականին արժանացել վաստակավոր նկարչի, իսկ 1992 թվականին` ժողովրդական նկարչի պատվավոր կոչմանը։
Նրա աշխատանքները պահվում են Ադրբեջանի մի քանի թանգարաններում, պատկերասրահներում և մասնավոր հավաքածուներում։ Նկարչի աշխատանքների անհատական ​​ցուցահանդեսները բազմիցս կազմակերպվել են Բաքվում (1961, 1966, 1985, 1995, 2010)։ 
Քամիլ Խանլարովը 1938-1985 թվականներին աշխատել է նաև որպես ուսուցիչ ՝ Ազիմ Ազիմզադեի անվան Ադրբեջանի ​​արվեստի պետական քոլեջում։
Քամիլ Խանլարովի աշխատանքները ցուցադրվել են Ավստրիայում, Հունգարիայում, Ռումինիայում, Գերմանիայում, Եգիպտոսում, Իրաքում, Կանադայում, Սիրիայում, Նորվեգիայում, Ֆրանսիայում, Ֆինլանդիայում, Ճապոնիայում, Իրանում, Աֆղանստանում, Թուրքիայում և Լեհաստանում կազմակերպված ցուցահանդեսներում։
Քամիլ Խանլարովը մահացել է 1996 թվականին Բաքվում ՝ 80 տարեկան հասակում։


== Մրցանակներ ==
Ադրբեջանական ԽՍՀ վաստակավոր նկարիչ - 1964,
Ադրբեջանի Հանրապետության ժողովրդական նկարիչ - 1992։


== Ծանոթագրություններ ==
No Scrubs

«No Scrubs», ամերիկյան TLC խմբի երգը։ Թողարկվել է 1999 թվականի հունվարի 23-ին, որպես խմբի FainMail երրորդ ստուդիական ալբոմի առաջին սինգլ։ Երգը դարձել է խմբի երրորդ սինգլը, որը հասել է Billboard Hot 100 հիթ-շքերթի առաջին հորիզոնական, և խմբի երկրորդ ձայնասկավառակը, որն առաջադրվել է «Գրեմմի» մրցանակի «Լավագույն ձայնագրություն» անվանակարգում։ Երգի երաժշտական տեսահոլովակը ներառել է նաև Left Eye-ի ռեփ կատարումը, որը ներառված չի եղել FanMail ալբոմի համար ձայնագրված տարբերակի մեջ, սակայն այն ներառված էր սինգլի միջազգային տարբերակում։
«No Scrubs» երգը ըստ Billboard's Year-End Charts-ի, դարձել է 1999 թվականի երկրորդ ամենահաջողակ սինգլը։ Նաև սինգլը ստացել է պլատինե կարգավիճակ Մեծ Բրիտանիայում և Նոր Զելանդիայում։


== Երաժշտական տեսահոլովակ ==
Երգի երաժշտական տեսահոլովակը նկարահանվել է ռեժիսոր Հայփ Ուիլյամսի կողմից 1999 թվականի մարտի 18-ին և հեռարձակվել MTV ալիքով։ Նույն թվականին MTV Video Music Award-ում տեսահոլովակը ճանաչվել է հաղթող «Լավագույն խմբակային տեսահոլովակ» անվանակարգում՝ առաջ անցնելով այնպիսի կատարողներից, ինչպիսիք են ’N Sync-ը և Backstreet Boys-ը։ Տեսահոլովակում խմբի յուրաքանչյուր անդամին առանձին հատված է հատկացված, ինչպես նաև պարային հատված, որտեղ երեք աղջիկները պարում են խմբի լոգոյի ֆոնի վրա։


== Հիթ-շքերթներ և հավաստագրումներ ==


== Ծանոթագրություններ ==
(7313) Պիսանո

(7313) Պիսանո (անգլ.՝ Pisano), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,573058 ա. մ., առավելագույնը մոտենում է 2,4004 ա. մ. հեռավորության վրա և հեռանում 2,7458 ա. մ.։ Արեգակի շուրջ մեկ ամբողջական պտույտ է կատարում 1507,55 երկրային օրվա ընթացքում, իր ուղեծրով շարժվելով միջինում 0,238797 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7313) Պիսանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զալինեյնոե

Զալինեյնոե (ուկրաիներեն՝ Залінійне), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1775 թվականին։
2001 թվականի տվյալներով Զալինեյնոե գյուղում բնակվում էր 683 մարդ։ Բնակավայրը զբաղեցնում է 3592 կմ² տարածք։ Բնակչության խտությունը կազմում էր 190,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիցանելո

Լիցանելո (իտալերեն՝ Lizzanello), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 10 609 մարդ, բնակչության խտությունը կազմում է 406 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 73023, հեռախոսային կոդ՝ +39 0832։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0832 651782
Պաշտոնական կայք՝ http://www.comune.lizzanello.le.it/


== Արտաքին հղումներ ==
պաշտոնական կայք (իտալ.)(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բլանզի լա Սալոնեզ

Բլանզի լա Սալոնեզ (ֆր.՝ Blanzy-la-Salonnaise), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 326 մարդ, բնակչության խտությունը` 26.88 մարդ/կմ²։ Բնակավայրը զբաղեցնում է 12.13 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 200 աշխատունակ (15-64 տարեկան) բնակիչ, որոնցից ակտիվ էին 143-ը, իսկ ոչ ակտիվները` 57։ Ակտիվության ցուցանիշը կազմում է 71,5 %։ 143 աշխատունակ մարդկանցից աշխատել է 124 անձ (74 տղամարդ և 50 կին)։ Գործազուրկ են եղել 19 անձ (8 տղամարդ և 11 կին)։ 57 անաշխատունակներից 13-ը եղել են աշակերտներ կամ ուսանողներ, 23-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փոքրիկ թմբկահարուհին (վեպ)

«Փոքրիկ թմբկահարուհին» (անգլ.՝ The Little Drummer Girl), անգլիացի գրող Ջոն Լե Կարրեի բեսթսելլեր վեպը, որը լույս է տեսել 1983 թվականին։ Լրտեսական վեպը 20-րդ դարի վերջին արևմտյան հատուկ ծառայությունների` Եվրոպայում և Մերձավոր Արևելքում ահաբեկչության դեմ պայքարի մասին է։ Ընդգրկված է «Բոլոր ժամանակների 100 լավագույն դետեկտիվ վեպերի» ամերիկյան տարբերակի մեջ։


== Սյուժե ==
Ամեն ինչ սկսվում է Բոննում՝ իսրայելցի կցորդի տանը տեղի ունեցած պայթյունից։ Նիհարիկ համակրելի սկանդինավուհին խնդրում է իբր երաժշտական սկավառակներով ճամպրուկը կցորդի տանը թողնել՝ սպասուհու մոտ կցորդ աշխատող ընկերուհու համար։ Ճամպրուկը թողնում են, իսկ հաջորդ առավոտյան այն պայթում է։ Պայթյունի հետևանքով զոհվում է կցորդի որդին՝ Գաբրիելը։
Դրանից և մի շարք այլ պայթյուններից հետո իսրայելական հատուկ ծառայություններն իրենց առջև խնդիր են դնում՝ գտնել և վերացնել պաղեստինցի ահաբեկիչների խումբը և նրանց պարագլուխ Խալիլին, որոնք պատասխանատու են պայթյունների համար։ Իսրայելցիները մշակում են բազմաքայլ բարդ գործողություն։ Ծրագրի իրականացման համար իսրայելցի սպա Գադի Բեքերը (Իոսիֆ, Օսսի) սիրային կապի մեջ է մտնում անգլիական թատրոնի դերասանուհի Չարմիանի (Չարլի կամ Չես) հետ, որը մտած էր Լոնդոնի ձախ արմատական շրջան։ Նա զինվորագրում է աղջկան և օգնում արմատավորվել ահաբեկիչների միջավայրում. նրանք Չարմիանին ուղարկում են Լիբանան՝ պաղեստինցի գրոհայինների ճամբար։

։ Չարմիանը մտնում է ահաբեկիչների միջավայր, իսկ վերադառնալով Եվրոպա՝ կատարում է իր գլխավոր խնդիրը, այն է՝ օգնում է իսրայելական հատուկ ծառայություններին՝ վերացնելու ահաբեկիչների պարագլուխ Խալիլին և կանխել նոր պայթյունները։


== Ծանոթագրություններ ==


== Գրականություն ==
Ле Карре, Д. Маленькая барабанщица: Роман/ Пер. с англ. Е. Осенева, Т. Кудрявцева. — М.: Вагриус, 1993, 480 с. — ISBN 5-7027-0016-3
Ле Карре, Д. Маленькая барабанщица: Роман/ Пер. с англ. — М.: Эксмо, 2002, 544 с. — ISBN 5-699-00369-X
Արթուր Սարգսյան (պետական գործիչ)

Անվան այլ կիրառումների համար տե՛ս՝ Արթուր Սարգսյան (այլ կիրառումներ)Արթուր Օնիկի Սարգսյան (մարտի 20, 1979(1979-03-20), Սևան, Հայկական ԽՍՀ, ԽՍՀՄ), ՀՀ պետական գործիչ, ՀՀ կառավարության աշխատակազմի ղեկավար-նախարարի տեղակալ։


== Կրթություն ==
1995-1999 թթ. - սովորել և ավարտել է ԵՊՀ իրավաբանական ֆակուլտետը։
2001-2003 թթ. - սովորել և ավարտել է Երևանի պետական համալսարանի միջազգային հարաբերությունների ֆակուլտետի մագիստրատուրան։


== Աշխատանքային գործունեություն ==
1999-2001 թթ. - ծառայել է ՀՀ զինված ուժերում։
2002-2005 թթ. - ՀՀ արդարադատության նախարարության աշխատակազմի իրավական ակտերի փորձաքննության վարչության փորձագետ, ապա՝ առաջին կարգի, այնուհետև՝ առաջատար մասնագետ։
2005-2007 թթ. - ՀՀ կառավարության աշխատակազմի իրավաբանական վարչության առաջատար, այնուհետև՝ գլխավոր մասնագետ։
2008 թ. դեկտեմբերի 18-ին ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի իրավաբանական վարչության պետ։
2013 թ. հոկտեմբերի 23-ին ՀՀ Կառավարության որոշմամբ նշանակվել է Ֆինանսական համակարգի հաշտարարի գրասենյակի հոգաբարձուների խորհրդի անդամ։
2014 թ. փետրվարի 5-ին ՀՀ վարչապետի որոշմամբ ազատվել է Հայաստանի Հանրապետության կառավարության աշխատակազմի իրավաբանական վարչության պետի պաշտոնից։
2014 թ. փետրվարի 5-ին ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի ղեկավար-նախարարի տեղակալ։


== Պարգևներ և կոչումներ ==
ՀՀ վարչապետի հուշամեդալ։Ամուսնացած է, ունի երկու դուստր։ Անկուսակցական է։


== Ծանոթագրություններ ==
Ժոզե Ֆոնտե

Ժոզե Միգել դա Ռոչա Ֆոնտե (պորտ.՝ José Miguel da Rocha Fonte, դեկտեմբերի 22, 1983(1983-12-22), Պենաֆիել, Porto District, Պորտուգալիա), պորտուգալացի ֆուտբոլիստ, Պորտուգալիայի հավաքականի և անգլիական «Սաութհեմփթոն» ակումբի պաշտպան։
Ժոզեի կրտսեր եղբայր Ռույը նույնպես մասնագիտական ֆուտբոլիստ է։


== Ակումբային կարիերա ==

Ֆոնտեն համարվում է Լիսաբոնի «Սպորտինգի» սանը։ Ակումբային ակադեմիայի ավարտից հետո Ժոզեն երկու տարի հանդես եկավ թիմի երկրորդ կազմում, իզուր փորձելով հայտնվել հիմնական կազմում։ 2004 թվականին խաղային պրակտիկա ձեռք բերելու նպատակով նա տեղափոխվեց Սեկունդայում հանդես եկող «Ֆելգեյրաշ» ակումբ։ 2005 թվականին համալրեց Ստարիշ Լիգայում հանդես եկող «Վիտորիա Սետուբալի» շարքերը։
2006 թվականի սկզբին Ժոզեն պայմանագիր կնքեց Լիսաբոնի «Բենֆիկայի» հետ։ Խաղային պրակտիկա ձեռք բերելու նպատակով նա միանգամից վարձակալության հանձնվեց «Պասուշ դե Ֆերեյրա» ակումբին։ Մրցաշրջանի երկրոդր կեսը վարձավճարով խաղաց «Էշտրելե» ակումբում.
2007 թվականին Ֆոնտեն լուծարեց «Բենֆիկայի» հետ պայմանագիրը և ազատ գործակալի իրավունքներով տեղափոխեց Չեմպիոնշիպում հանդես եկող անգլիական «Կրիստալ Պալաս» ակումբ։ 2008 թվականի ապրիլի 7-ին «Սթոք Սիթի» ակումբի դեմ խաղում նա «արծիվների» կազմում խփեց իր առաջին գոլը։ 2010 թվականի սկզբին Ժոզեն տեղափոխվեց «Սաութհեմփթոն»։ Տրանսֆերի արժեքը կազմեց 1,2 միլիոն ֆունտ։ Պայմանագիրը կնքվեց 3,5 տարով։ Հունվարի 16-ին «Միլուոլա» ակումբի դեմ խաղում նա դեբյուտեց առաջին լիգայում։ Օգոստոսի 28-ին, «Բրիստոլ Ռովերսի» դեմ խաղում նա խփեց իր առաջին գոլը «Սաութհեմփթոնում»։ 2011 թվականին Ժոզեն օգնեց թիմին դուրս գալ Չեմպիոնշիպ և ճանաչվեց մրցաշրջանում ակումբի լավագույն խաղացող։ Դառննալով թիմի առանցքային պաշտպան՝ Ֆոնտեն օգնեց ակումբին Չեմպիոնշիպում զբաղեցնել երկրորդ տեղը և դուրս գալ Պրեմիեր Լիգա։ 2012 թվականի օգոստոսի 19-ին «Մանչեսթեր Սիթիի» դեմ խաղում նա դեբյուտեց Պրեմիեր Լիգայում։ Հոկտեմբերի 7-ին, «Ֆուլհեմի» դեմ խաղում Ժոզեն դարձավ դուբլի հեղինակ, Պրեմիեր Լիգայում խփելով իր առաջին երկու գոլերը։ 2014 թվականի հունվարին մարզման ժամանակ Ֆոնտեի և Պաբլո Օսվալդոի միջև տեղի ունեցավ ընդհարում, որի արդյունքում Ժոզեն ստացավ դեմքի որոշակաի հեմատոմաներ։ Նույն թվականի ամռանը Ադամ Լալլանայի՝ ակումբի հեռանալուց հետո Ֆոնտեն նշանակվեց թիմի ավագ։ Օգոստոսին նա երկարաձգեց «Սաութհեմփթոնի» հետ պայմանագիրը ևս երեք տարով։


== Միջազգային կարիերա ==
2014 թվականի նոյեմբերի 18-ին Արգենտինայի հավաքականի դեմ խաղում Ժոզեն դեբյուտեց Պորտուգալիայի հավաքականում՝ երկրորդ խաղակեսում փոխարինելով Պեպեին։


== Ծանոթագրություններ ==


== Արտաքին հղումներ ==
Southampton official profile Archived 2016-05-23 at the Wayback Machine.
Stats and profile at Zerozero(չաշխատող հղում)
Stats at ForaDeJogo Archived 2015-01-02 at the Wayback Machine.
Ցուցանիշները soccerbase.com կայքում (անգլ.)
Official website Archived 2015-06-30 at the Wayback Machine.
Իբիզ

Իբիզ, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Չաթ (Ալաշկերտի գավառ)

Չաթ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր փոքրիկ գետակի ափին, Ալաշկերտ քաղաքից 17 կմ հյուսիս-արևելք։


== Բնակչություն ==
XX դարի սկզբին ուներ 12 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նովոպրիստան

Նովոպրիստան (ուկրաիներեն՝ Новопристань), գյուղ Ուկրաինայի Նիկոլաևի մարզի Վոզնեսենսկի շրջանում։
2001 թվականի տվյալներով Նովոպրիստան գյուղում բնակվում էր 146 մարդ։ Բնակավայրը զբաղեցնում է 0,983 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(404) Արսինոե

(404) Արսինոե (անգլ.՝ Arsinoe), աստերոիդ աստերոիդների հիմնական գոտում։ Հայտնաբերվել է 1895 թվականի հունիսի 20-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,593436 ա. մ., առավելագույնը մոտենում է 2,0759 ա. մ. հեռավորության վրա և հեռանում 3,111 ա. մ., իսկ Երկրի ուղեծրին Արսինոե աստերոիդը նվազագույնը մոտենում է 1,1071 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1525,5 երկրային օրվա ընթացքում, իր ուղեծրով շարժվելով միջինում 0,235988 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,11° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(404) Արսինոե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալքյոյ (այլ կիրառումներ)

Ալքյոյ, կարող է վերաբերել՝

Ալքյոյ - գյուղակ Արևմտյան Հայաստանում, Դիարբեքիրի վիլայեթի Դիարբեքիրի գավառում
Ալքյոյ - գյուղ Արևմտյան Հայաստանում, Էրզրումի վիլայեթի Երզնկայի գավառում
Արտաշես Նազարյան

Արտաշես Համբարձումի Նազարյան (հուլիսի 28, 1947(1947-07-28), Թբիլիսի, Վրացական ԽՍՀ, ԽՍՀՄ), ՀՀ պետական և մարզական գործիչ, ՀՀ սպորտի և երիտասարդության հարցերի նախարարի տեղակալ։


== Կրթություն ==
1970 թ. ավարտել է Ֆիզիկական կուլտուրայի հայկական պետական ինստիտուտը՝ ֆիզիկական կուլտուրա և սպորտ մասնագիտությամբ։


== Աշխատանքային գործունեություն ==
1968–1978 թթ. աշխատել է որպես Երևանի անասնաբուծական-անասնաբուժական ինստիտուտի ֆիզիկական դաստիարակության ամբիոնի դասախոս, բասկետբոլի թիմի մարզիչ։
1971–1972 թթ. - Վրաստանի անասնաբուժական ինստիտուտի ֆիզիկական դաստիարակության ամբիոնի դասախոս։
1973 թ. - 26 կոմիսարների անվան մանկապատանեկան մարզադպրոցի մարզիչ։
1973–1977 թթ. - Վրաստանի մանկապատանեկան մարզադպրոցի մարզիչ։
1977–1982 թթ. - ՀԽՍՀ Մինիստրների խորհրդին առընթեր ֆիզիկական կուլտուրայի և սպորտի կոմիտեի ՀՄԲՎԴ խաղային ձևերի մարզիչ-մեթոդիստ
1982–1988 թթ. - ՀԽՍՀ Մինիստրների խորհրդին առընթեր ֆիզիկական կուլտուրայի և սպորտի կոմիտեի մարզիչ։
1988–2001 թթ. - Սպորտային թեքումով գիշերօթիկ դպրոցի փոխտնօրեն։
2001–2004 թթ. - ՀՀ մշակույթի, երիտասարդության հարցերի եւ սպորտի նախարարության վարչության պետի տեղակալ։
2004–2007 թթ. - ՀՀ կառավարությանն առընթեր ֆիզիկական կուլտուրայի և սպորտի պետական կոմիտեի բաժնի պետ, ապա վարչության պետ։
2007–2011 թթ. - ՀՀ սպորտի և երիտասարդության հարցերի նախարարության վարչության պետ։
2011–2013 թթ. - «Երևանի օլիմպիական հերթափոխի պետական մարզական քոլեջ» ՊՈԱԿ-ի տնօրենի տեղակալ։
2011 թ. - Հայաստանի ազգային օլիմպիական կոմիտեի նախագահի գլխավոր խորհրդական։
2012–2013 թթ. - ՀՀ սպորտի և երիտասարդության հարցերի նախարարի խորհրդական։
2014 թ. հունիսի 12-ին ՀՀ վարչապետի որոշմամբ նշանակվել է Հայաստանի սպորտի և երիտասարդության հարցերի նախարարի տեղակալ։Զինապարտ է, ավագ։
Տիրապետում է ռուսերենի և վրացերենի։
Անկուսակցական։
Ամուսնացած է, ունի երկու դուստր։


== Կոչումներ ==
Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2009)։


== Ծանոթագրություններ ==
Գարոս պատկերասրահ

Գարոս պատկերասրահ (իսպ.՝ Garros Galería), կատուներին նվիրված Մեքսիկայի միակ պատկերասրահ-թանգարան, որը գտնվում է Մեխիկոյի Լա Ռոմա շրջանում։


== Պատմություն ==
Պատկերասրահի գործունեությունը նախաձեռնել են քույր և եղբայր Ջոել և Մարիա դել Կարմեն Նավա Պոլինաները Ռոդիգո Մորենո Գոնսալեսի հետ միասին՝ զգալով երկրում կատուներին նվիրված թանգարանի պակասը։ Նրանք բոլորն էլ ապրում են կատվասերների ընտանիքում և յուրաքանչյուրի տանը կա մոտ 15 կատու։ Տարիների ընթացքում նրանք հավաքագրել են կատուների վերաբերյալ նյութեր ու նմուշներ։ Թանգարանն իր գործունեությունն սկսել է 2006 թվականին, երբ տարբեր արվեստագետներ ու ընկերներ թանգարանին նվիրաբերեցին նմուշներ։ Թանգարանը հաջողություն գրանցեց, քանի որ սպասարկում է այնպիսի շուկա, որը նախկինում չի եղել։
Իրենց բազմաթիվ հաղորդումներով թանգարանին են անդրադառնում TV Azteca-ն և Once TV-ին։


== Նկարագրություն ==
Պատկերասրահը գտնվում է Մեխիկոյի Լա Ռոմա շրջանում, որը հայտնի է պատկերասրահներով, բուտիկներով, հանրախանութներով։ Պատկերասրահի մեծ մասը նվիրված է կատուներին առնչվող արվեստի գործերին ու ձեռագործ աշխատանքներին՝ աջակցելով մեքսիկացի և օտարերկրացի արվեստագետներին ու վարպետներին՝ գեղագիտորեն ներկայացնելու կատուներին։ Պատկերասրահը համագործակցում է հարյուրավոր դիզայներների, նկարիչների, վարպետների հետ՝ ստեղծու իր նմուշների տեսականին։ Ներկայացված է շուրջ 5000 նմուշ, այդ թվում՝ ձեռագործ իրեր, բարձեր, կտավներ, շապիկներ, ոսկեղեն, բաժակներ, խաղալիքներ, լուսանկարներ, ժամացույցներ, գրքեր։ Վաճառվող նմուշների արժեքները տարբեր են 45 պեսոյից մինչև 8000 պեսո կտավի դիմաց։ Ներկայացված ապրանքները բնօրինակ արվեստի գործեր և ձեռագործ իրեր են և երաշխավորում են, որ գնորդը գնում է մի ապրանք, որն այլ վայրերից հնարավոր չէ ձեռք բերել։ Այցելուների թվում են կատուների սիրահարներ, հետաքրքրված անձինք, տուրիստներ, անցորդներ։ Պատկերասրահի հետ են աշխատում Դանիել Սոլերը, Սերոժկա Հելմունդը, Ռոքսանա Էլվրիջ-Թոմասը, Ռիկարդո Հեմը, Կարինա Ֆալկոնը, Այրիս Մեքսիկոն, Միգել Անխել Տենորիոն, Ricardo Ham, Karina Falcón, Iris México, Miguel Ángel Tenorio, Գիյերմո Լեոնը, Ջեյմս Տոնոմ, Անա Կարեն Ալենդեն։
Պատկերասրահի լոգոյին պատկերված է “El gato Dedrita” (Դեդրիտա կատուն), որը նախագծել է Ջոել Նավա Պոլինան։ Այն պատկերում է կատուների և նրանցով զմայլվողների ուրախ բնույթը։
Պատկերասրահն աջակցում է կատուներին չառնչվող այլ ցուցահանդեսների և միջոցառումների կայացմանը՝ նպատակ ունենալով խթանել տեղական արվեստագետներին։ Պատկերասրահում տեղի են ունեցել Խեսուս Տոպետեի, Ֆումիկո Նակաշիմայի և Կոդաի Կիդայի աշխատանքների ցուցադրությունները։


== Սոմբրա կատու ==
«Սոմբրա կատուն» կտավ է, որտեղ ներկայացված կատուն պատկանել է նկարիչ Օդետ Պասին մինչև մահանալը։ Նկարը պատկերասրահում ունի իր ուրույն տեղը, որը ընտրել է նկարիչը։


== Ցուցահանդեսներ ==
Պատկերասրահում կա ժամանակավոր ցուցադրությունների սրահ, որտեղ ներկայացվող արվեստի ցուցանմուշները կատուներին չեն առնչվում։ Սրահում ներկայացվում են հայտնի արվեստագետների աշխատանքներ, մասնավորապես Մեխիկոյի ճապոնական համայնքի արվեստագետների աշխատանքները, այդ թվում՝ Ֆումիկո Նակաշիմայի, Սատոյի Նատոբայի և այլոց գործեր։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Կայք էջ Archived 2017-05-21 at the Wayback Machine.
Ուելսի շրջաններ

Մեծ Բրիտանիայի Պառլամենտի որոշմամբ հաստատված 1994 թվականի տեղական կառավարման ակտով Ուելսը բաժանված է 22 ունիտար վարչական միավորի, որոնց մեջ մտնում է՝

9 կոմսություն,
3 քաղաք (ամբողջ Ուելսում միայն 5 բնակավայր ունեն քաղաքի (city) կարգավիճակը, բացի Կարդիֆ, Նյուպորտ և Սուոնսի ունիատար ինքնավարություններից նման կարգավիճակ ստացել են նաև Բանգոր և Սենտ Դեյվիդս կոմունաները։) և
10 քաղաք-կոմսություն։ Ունիտար միավորները, չնայած իրենց անվանումների տարբերությանը, ունեն հավասար իրավունքներ։
Ուելսի շրջանների որոշ անվանումները տարբերվում են նրանցից, որոնք հաստատված են եղել 1994 թվականի Ակտով։ 1996 թվականի Ակտով կատարված են փոփոխություններ, որոնք գործում են 1996 թվականի ապրիլի 2-ից՝

«Աբերկոնուի և Կոլուին» շրջանը դարձել է Կոնուի,
«Անգլսի» շրջանը դարձել է Անգլսի Կղզի,
«Կարնարվոնշիր և Մերիոնետշիր» շրջանը դարձել է Գվինեդ,
«Կարդիգանաշիր» շրջանը դարձել է Կերեդիգոն,
«Նիտ և Պորտ Տոլբոտ» շրջանը դարձել է Նոտ-Պորտ Տոլբոտ։


== Շրջանները ==


== Տես նաև ==
Ուելսի ավանդական կոմսություններ


== Արտաքին հղումներ ==
1994 թվականի տեղական ինքնավարության ակտի տեքստը OPSI կայքում (անգլ.)
Նորվեգիայի զինված ուժերի թանգարան

Նորվեգիայի զինված ուժերի թանգարան (նորվ.՝ Forsvarsmuseet), Նորվեգիայի զինված ուժերի զինվորական թանգարան, որը գտնվում է Նորվեգիայի մայրաքաղաք Օսլոյի Ակերսհուս ամրոցում։
Նախկինում թանգարանը ուներ «Hærmuseet» անվանումը, ինչը նշանակում էր «Բանակի թանգարան», իսկ ավելի շուտ՝ «Հրետանու թանգարան»։ Այն Նորվեգիայի գլխավոր ռազմական թանգարանն է։
2016 թվականի նոյեմբերի 16-ի դրությամբ թանգարանի մուտքը անվճար է։ Մեկ օրում հնարավոր չէ ամբողջությամբ տեսնել թանգարանում ցուցադրվող նմուշները, քանի որ այն բավականին հագեցած է իր թանգարանային ցուցանմուշների քանակով։


== Պատմություն ==
Նորվեգիայի զինված ուժերի թանգարանը ստեղծվել է 1946 թվականին, երբ երկու նախկին զինվորական թանգարանները՝ 1860թվականին հիմնված Հրետանու և 1928 թվականին հիմնված Թիկունքի թանգարանները միավորվեցին և կոչվեցին Hærmuséet անունով։ Սկզբնական շրջանում այն բաց էր միայն զինվորականների համար, իսկ 1978 թվականից Նորվեգիայի Օլավ V թագավորի հանձնարարությունից հետո հասանելի դարձավ նաև բոլորին Զինված ուժերի թանգարան անվանումով։
Թանգարանը տեղակայված է Ակերսոն ամրոցի 1860 թվականին կառուցված մասնաշենքում։


== Նպատակ և ցուցանմուշներ ==
Թանգարանի հիմնական նպատակն է ցուցադրել Նորվեգիայի ռազմական պատմությունը վիկինգների ժամանակներից մինչև մեր օրերը։
Թանգարանի մուտքի ճանապարհին տեղադրված են որոշ ցուցանմուշներ՝ հրանոթային զենքեր, հին թնդանոթների փողեր, տանկեր։


=== Բաժիններ ===
Թանգարանը բաղկացած է 6 առանձին բաժիններից

հին ժամանակները և ռազմական պատմությունը սկսած վիկինգներից մինչև 1814 թ.,
1814 - 1905 թվականների ռազմական պատմությունը,
1905 - 1940 թվականների ռազմական պատմությունը,
Երկրորդ համաշխարհային պատերազմի ցամաքային մարտերը,
Երկրորդ համաշխարհային պատերազմի ծովային մարտերը,
1945 թվականից մինչև մեր օրերի ռազմական պատմություն։Թանգարանը բավականին հետաքրքիր է, քանի որ ցուցանմուշները ցուցադրվում են գեղեցիկ ու մանրակրկիտ ձևով։ Օգտագործվում են մանեկեններ, որպեսզի ցույց տրվի հին ժամանակների ռազմական հանդերձանքը։ Առկա է մեծ քանակի զենքեր ամենաբազմազան ձևի։ Ներկայացվում է ճակատամարտերի և կռիվների մակետները։
Տարվա մեջ մի քանի անգամ կազմակերպվում են հատուկ ցուցադրություններ։


== Պատկերասրահ ==

		
		
		
		
		


== Արտաքին հղումներ ==
The Defence Museum - official site Archived 2014-10-26 at the Wayback Machine. (անգլերեն)
The Armed Forces Museum www.visitnorway.com (անգլերեն)
Պեր Գյունտ (մուլտֆիլմ)

Պեր Գյունտ (ռուս.՝ Пер Гюнт), 1979 թվականին նկարահանված խորհրդային տիկնիկային մուլտֆիլմ` մեծահասակների համար, որը ստեղծվել է «Սոյուզմուլտֆիլմ» ստուդիայում, ռեժիսոր Վադիմ Կուրչևսկու կողմից։ Մուլտֆիլմը նկարահանվել է ըստ Հենրիկ Իբսենի համանուն դրամայի, ֆիլմում օգտագործվում է Էդվարդ Գրիգի երաժշտությունը։


== Սյուժե ==
Պեր Գյունտը մի գեղեցիկ տղա է, աղջիկներն անընդհատ նայում էին նրան, իսկ ինքը երազում էր թագավոր դառնալ և հարստանալ։ Նա հարսանիք է գնում և այնտեղ տեսնում Սոլվեյգին։ Պերը հարբում է, վիճում հյուրերի հետ և հեռանում լեռներ, որտեղ նա հանդիպում է տրոլ աղջկա։ Պերը ցանկանում է ամուսնանալ նրա հետ և դառնալ թագավոր, բայց տրոլների թագավորը բացատրում է նրան, որ դրա համար հարկավոր է տրոլ դառնալ և ապրել իրենց սովորությունների համաձայն։ Պերին հաջողվում է փախչել, և նա հեռանում է նավի վրա։ Երկար տարիներ նա լողում և հարստություն է կուտակում։ Իսկ երբ վերադառնում է հայրենի եզերք, նրա նավը փոթորկից խորտակվում է` կործանելով թղջ բեռը։ Ճանապարհորդության ընթացքում մահանում է Պերի մայրը, իսկ Սոլվիգը դեռ սպասում էր նրան անտառային խրճիթում։ Ճանապարհների խաչմերուկում նստած էր մի ծեր տրոլ, որն ասում է, որ Պերն ապրել է տրոլների նման՝ միայն իր համար։ Հուսահատ Պերը կրակ է տեսնում, մոտենում է տանը և կանչում Սոլվեյգին։ Վերջինս ասում է, որ նրա համար ինքը միշտ մնացել է այնպիսին, ինչպիսին կար։


== Նկարահանող խումբ ==
Ռեժիսոր՝ Վադիմ Կուրչևսկի
Սցենարի հեղինակներ՝ Վադիմ Կուրչևսկի, Ռաիսա Ֆրիչինսկայա
Բեմադրող նկարիչներ՝ Նինա Վինոգրադովա, Ի. Դոբրոնիցկայա
Անիմատորներ՝ Վյաչեսլավ Շիլոբրեև, Նատալյա Դաբիժա, Նատալյա Տիմոֆեևա, Իրինա Սոբինովա-Կասիլ
Օպերատոր՝ Ալեքսանդր Վիխանսկի
Կոմպոզիտոր՝ Նիկոլայ Կարետնիկով
Հնչյունային ռեժիսոր՝ Վլադիմիր Կուտուզով
Խմբագիր՝ Նատալյա Աբրամովա
Տիկնիկները և դեկորները պատրաստել են՝ Վլադիմիր Աբբակումովով, Վլադիմիր Ալիսով, Սվետլանա Զնամենսկայա, Ալեքսանդր Բելաև, Օլեգ Մասաինով, Նինա Մոլևա, Ն. Կորնևա, Վ. Սմոլյանինով, Միխայիլ Կոլտունով, Պավել Գուսև, Մարինա Չեսնոկովա, Վալենտին Լադիգին, Ե. Դաիկովիչ
Խմբագիր՝ Նադեժդա Տրեշչյովա
Ռեժիսոր՝ Գ. Կովրով
Դերերը հնչյունավորել են՝ Օլեգ Յանկովսկի, Աննա Կամենկովա, Նիկիտա Պոդգորնի, Լարիսա Պաշկովա, Սեմյոն Սամոդուր, Իրինա ԿարտաշյովաՆկարահանող խումբը ներկայացված է ըստ մուլտֆիլմի լուսագրերի։


== Մուլտֆիլմի մասին ==


== Տես նաև ==
Թզուկները և լեռնային թագավորը` մուլտֆիլմ Էդվարդ Գրիգի երաժշտությամբ
Երեք քույրերը, որոնք հայտնվել էին սարում` մուլտֆիլմ ըստ նորվեգական հեքիաթի


== Ծանոթագրություններ ==


== Արտաքին հղումներ ==
Պեր Գյունտ մուլտֆիլմը «Անիմատոր.ռու» կայքում
Պեր Գյունտ(անգլ.) ֆիլմը Internet Movie Database կայքում
56 (թիվ)

56 (հիսունվեց), բնական թիվ է


== Աստղագիտության մեջ ==
56 կարգային թիվն է կրում Մելեթե աստերոիդը


== Քիմիայում ==
56-ը Բարիումի ատոմային թիվն է


== Տե'ս նաև` ==
56-րդ հարավային զուգահեռական
56-րդ հյուսիսային զուգահեռական